
KAINŲ ĮSTATYMO 11 STRAIPSNIO PAPILDYMO BEI PAKEITIMO IR ĮSTATYMO PAPILDYMO  81 STRAIPSNIU  

ĮSTATYMAS

Vilnius
(Žin., 1990, Nr. 22-542 , 1993, Nr. 52-1000)


1 straipsnis. Įstatymo papildymas 81 straipsniu

Papildyti  Įstatymą 81 straipsniu:

“81 straipsnis.
Įmonės, prekiaujančios maisto produktais, negali imti jokio kito mokesčio už vidaus rinkoje realizuojamus maisto produktus, išskyrus prekybinį antkainį, kuris didmeninėje prekyboje negali būti didesnis nei 15 procentų  produkto įsigijimo kainos,  mažmeninėje prekyboje  negali būti didesnis nei 20 procentų  produkto įsigijimo kainos. Už maisto produktus atsiskaitoma įstatymų nustatyta tvarka. Šios nuostatos netaikomos tabako ir alkoholio gaminiams.” 


2 straipsnis. 11 straipsnio papildymas

Papildyti 11 straipsnį nauja 2 dalimi, buvusią 2 dalį laikyti 3 dalimi ir visą straipsnį išdėstyti taip:

“11 straipsnis.
Už šio ir kitų Lietuvos Respublikos įstatymų bei Vyriausybės norminių aktų kainų formavimo ir kontrolės klausimais pažeidimus įstatymų nustatyta tvarka kaltieji asmenys traukiami administracinėn ar baudžiamojon atsakomybėn, o ūkiniams subjektams taikomos ekonominės sankcijos. 
Už 81 straipsnio pažeidimą taikoma 5 procentų nuo įmonės mėnesinės apyvartos dydžio bauda.
Baudos, skiriamos vietiniam ūkiui priklausantiems ūkiniams subjektams, mokamos į savivaldybių biudžetus. Visais kitais atvejais – į valstybės biudžetą.”



Skelbiu šį Lietuvos Respublikos Seimo priimtą įstatymą.

